15 верасня ў гімназіі прадоўжылася акцыя “Размаўляем па-беларуску”. У гэты дзень вучні і настаўнікі гімназіі размаўлялі на роднай мове. Вучні старэйшых класаў распаўсюджвалі сярод вучняў лістоўкі “Смак беларускай мовы”, “Апранайся па-беларуску”, “Хто самы ветлівы?”. Для вучняў пачатковых класаў іх старэйшыя сябры правялі цікавыя “Беларускамоўныя хвілінкі”, у час якіх расказалі пра гісторыю беларускай мовы, чыталі вершы беларускіх паэтаў. На перапынках гучала беларуская музыка, працавала выстава беларускамоўных кніг у бібліятэцы.